Den Vest-Sjællandske Avis, 1832-12-29
Naar man læser denne gamle og upartiske Skildring, saa fatter man det saare godt hvorfor Belgier og Hollændere saaledes hade hinanden; saa bliver Udbruddet af den belgiske Revolution os forklarlig, saa indseer man det politiske Feilgreb i at spænde Katten og Hunden i det samme Aag, og saa begriber man at det Pennestrøg, som gav Antwerpens Handelsflor et dødeligt Stød, for at hæve to Handelsmedbeilersker til Velstand, paa dens Bekostning var en krænkende Handling, som hverken kunde tilgives eller forglemmes. En hver umoralsk Handling er en giftig Sæd hvoraf der engang, tidlig eller sildig fremspirer en Ulykke for dem, som have begaaet den. Holberg var i Antwerpen i Begyndelsen af det 18de Aarhundrede; men vi have en ældre Efterretning af en dansk Mand om denne Stad, nemlig af Baron Christian Gyldenkrone, som besøgte den i Aaret 1698, altsaa 50 Aar efter Scheldens Spærring. Han siger: at den skal indeholde 212 Gader, have været en meget riig Handelstad; men siden nogle tusinde Familier forlode den for Religionens Skyld og Amsterdam tillige trak at Handelen til sig, saa leve nu baade Øvrighed og Borgerskab snart af intet andet end deres Jorder og Avling uden for Byen. Børsen er indbygget i 4 prægtige Huse ligesom i Amsterdam, og der ere indvendig 43 Piller af Marmor. Kirkerne fortiene at sees; Jesuiterkirken, St. Jacobs kirken for Alterets Skyld, og vor Frue Kirke, hvorpaa der skal staae 7 Hestehoveder; men som man længe maae besee førend man kan finde nogle af dem. Alteret er malet af en luthersk Smed Qvintin Messis, som blev forliebt i en Malers Datter i Antwerpen; men Faderen vilde ei give sin Datter bort uden til nogen af hans egen Profession. Hvorudover Smeden reiste bort og efter tre Aars Forløb kom tilbage til Malerens Huus, paa en Tid da han ei var hiemme og malede da i en Hast en Flue paa Værkstedet, som Maleren da han kom hiem vilde blæse bort eftersom han holdt den for levende, nu fik Smedden Datteren. Udenfor Kirken er et særdeles mærkværdigt Jernværk omkring en Brønd, som samme Smed har smeddet allene med en Hammer. Hans billede staaer paa Kirkemuren, hvorhan ligger begraven. Her i Byen er et stort og prægtigt Huus, hvorfor de fleste Potentater i Europa interessere sig, da de i forrige Tider have brugt det til deres Handel og endnu vedligeholde det. Paa Raadstuen ere mange rare Skilderier at see, ligeledes hos en Hr. de Cale, hvilken ogsaa viste Forfatteren to meget smaae sorte Heste, ei større end en liden Kalv, som bleve spændte for en Børnechaise. Hos Hr. de Maine saae han en overordentlig stor og prægtig Seng med Gardiner af rødt Fløiel, broderet med massivt Guld, foruden 12 saadanne Stole, hvilke han havde kiøbt af Konge Philip den 4de i Spanien, og som selv havde for 97,000 Rdl. anskaffer dem til sit Bryllup. At Hollænderne spærrede Schelden og derved forvoldte Antwerpens Ruin var en saameget mere egennyttig og uretfærdig Handling, som denne Stad havde just med den største Jver taget de nordlige Nederlandske Staters Partie, da de reve sig løs fra Spanien, og blev derved et Offer for sin Friehedskiærlighed; thi i Aarene 1584 og 85 blev den efter en langvarig og haardnakken Beleiring erobret af den berømte General over den Spanske Armee, Prins Alexander af Parma. Schiller har omstændeligen beskrevet denne berømte Beleiring i sin Historie om de forenede Nederlandes Frafald fra den Spanske Regiering.